26.1.2022
ET
Euroopa Liidu Teataja
C 40/3
Selle põhjal on Hiina RV puhul arvutatud dumpingumarginaalid märkimisväärsed.
Riigiaruanne on saadaval huvitatud isikutele tutvumiseks ettenähtud toimikus ja kaubanduse peadirektoraadi veebisaidil (9).
4.1.2.
Väide Taiwanist pärineva dumpingu jätkumise tõenäosuse kohta Taotluse esitaja tegi katseid saada andmeid Taiwani omamaiste hindade kohta, kuid need ei olnud kättesaadavad.
Seetõttu põhineb väide dumpingu jätkumise tõenäosuse kohta vaatlusaluse toote arvestusliku normaalväärtuse (tootmiskulud, müügi-, üld- ja halduskulud ning kasum Taiwanis) ja liitu ekspordiks müüdava toote ekspordihinna (tehasehinna tasandil) võrdlusel.
Ka esialgses uurimises tugineti arvestuslikule normaalväärtusele.
Selle põhjal on Taiwani puhul arvutatud dumpingumarginaalid märkimisväärsed.
4.2.
Väide kahju jätkumise või kordumise tõenäosuse kohta Taotluse esitaja väidab, et Hiina RVst ja Taiwanist pärit impordi tekitatud kahju jätkumine on tõenäoline.
Taotluse esitaja on esitanud piisavad tõendid selle kohta, et vaatlusaluse toote import asjaomastest riikidest püsib märkimisväärne nii absoluutarvudes kui ka turuosa seisukohalt.
Taotluse esitaja on esitanud usutavaid tõendeid selle kohta, et liidu tootmisharu finantsseisund on hindade languse tõttu halvenenud.
Tema väitel põhjustab seda asjaomastest riikidest pärit madala hinnaga import.
Taotluse esitaja väidab ka, et lisaks on tõenäoline Hiina RV ja Taiwani põhjustatud kahju kordumine.
Ta on esitanud piisavalt tõendeid selle kohta, et kui meetmetel lastakse aeguda, siis Hiina RVst ja Taiwanist pärit vaatlusaluse toote import liitu tõenäoliselt suureneks, sest Hiina RV ja Taiwani tootjatel on suurel hulgal kasutamata tootmisvõimsust.
Arvesse tuleb võtta ka impordi praegust taset.
Selged tõendid osutasid sellele, et praeguste meetmete puudumisel toimus läbivaatamisega seotud uurimisperioodil, mida läbivaatamistaotluses vaadeldi, mõlemast asjaomasest riigist pärit impordi hinna allalöömine ja turuhinnast madalama hinnaga müük.
Seega kui meetmetel lastakse aeguda, siis asjaomastest riikidest pärit dumpinguhinnaga impordi koguse tõttu liidu tootmisharule põhjustatav kahju tõenäoliselt kordub.
5.
Menetlus Pärast konsulteerimist alusmääruse artikli 15 lõike 1 kohaselt asutatud nõuandekomiteega jõudis komisjon seisukohale, et on piisavalt tõendeid dumpingu ja kahju tõenäosuse kohta, mis õigustab meetmete aegumise läbivaatamise algatamist, ning algatab läbivaatamise kooskõlas alusmääruse artikli 11 lõikega 2.
Aegumise läbivaatamise tulemusena selgitatakse välja, kas meetmete aegumine põhjustaks tõenäoliselt Hiina RVst ja Taiwanist pärit vaatlusaluse toote dumpingu jätkumise või kordumise ja liidu tootmisharule tekitatava kahju jätkumise või kordumise.
Komisjon juhib osaliste tähelepanu ka teatele (10) COVID-19 puhangu mõju kohta dumpingu- ja subsiidiumi­ vastastele uurimistele, mida võidakse kohaldada käesoleva menetluse suhtes.
5.1.
Läbivaatamisega seotud uurimisperiood ja vaatlusalune periood Dumpingu jätkumise või kordumise uurimine hõlmab ajavahemikku 1. jaanuarist kuni 31. detsembrini 2021 (edaspidi „läbivaatamisega seotud uurimisperiood“).
Kahju jätkumise või kordumise tõenäosuse hindamise seisukohalt oluliste arengusuundumuste uurimine hõlmab ajavahemikku alates 1. jaanuarist 2018 kuni uurimisperioodi lõpuni (edaspidi „vaatlusalune periood“).
(9) Riigiaruandes viidatud dokumendid on kättesaadavad põhjendatud taotluse alusel.
(10) ELT C 86, 16.3.2020, lk 6 (https://eur-lex.europa.eu/legal-content/ET/TXT/?uri=CELEX:52020XC0316(02)).